આ ઘટનાના સૌરાષ્ટ્રમાં ઘેરા પ્રત્યાઘાત પડ્યા છે. ગોંડલમાં પાંચ દલિત યુવાનોએ ઝેરી દવા પી લઈને ઊનાની ઘટનાના દોષિતો સામે પગલાં લેવાની માગ કરી હતી તો જામકંડોરણામાં પણ દલિતોએ સત્તાધીશોને આવેદનપત્ર આપ્યું. રાજકોટનાં નવા થોરાળામાં પણ દલિતોએ રેલી કાઢી હતી. ૧૯મીએ તો સમગ્ર સૌરાષ્ટ્રમાં દલિતોએ ઠેર ઠેર ચક્કાજામ કરીને વિરોધ પ્રદર્શિત કર્યો હતો. ઘટનાને લઈને દલિત સમાજની સાથે રાજકીય પાર્ટીઓ પણ મેદાનમાં આવી ગઈ હતી.